open-index/open-wikipedia-markdown huggingface dataset:
Klaus Doldinger

**Klaus Doldinger** (1936–2025) var en tysk jazzmusiker (saksofon og klarinett) og komponist av filmmusikk. I 1997 mottok han Bayerischer Filmpreis.

## Tidlig liv og arbeid
Doldinger ble født i Berlin og startet i 1947 på Robert-Schumann-Hochschule Düsseldorf, der han først studerte piano etterfulgt av klarinett med uteksaminering i 1957. Mens han studerte fikk han verdifull erfaring i det tyske Dixieland-bandet The Feetwarmers, der han også var med på en plateinnspilling i 1955. Senere samme år dannet han bandet Oscar’s Trio, sterkt basert på Oscar Petersons arbeid.

Utover 1960-årene arbeidet han som tenorsaksofonist sammen med besøkende amerikanske gjester og gjorde innspillinger med dem.

Doldinger er kjent som filmmusikkomponist, og da særlig med filmer som *[[Das Boot]]* (1981) og *[[The NeverEnding Story]]* (1984).

Doldinger giftet seg i 1960 med Inge Beck, og de fikk tre barn sammen: Viola, Melanie og Nicolas Doldinger. Fra 1968 var de bosatt i Icking, en landsby sør for München.

I 1971 startet Doldinger jazzgruppen Klaus Doldinger’s Passport, som senere bare fikk navnet Passport. Dette bandet var sterkt påvirket av bandet Weather Report.

## Diskografi
* *Doldinger – Jazz Made in Germany* (1963)
* *Doldinger live at Blue Note Berlin* (1963)
* *Doldinger in Südamerika* (1965)
* *Doldinger Goes On* (1967)
* *Blues Happening* (1968)
* *Doldinger – The Ambassador* (1969)
* *Klaus Doldinger – Constellation* (1983)
* *Film ab: Doldinger* (1993)
* *[[Doldinger in New York: Street of Dreams]]* (1994)
* *Doldinger Back in New York* (1999)
* *Works & Passion 1955-2000* (2001)
* *Early Doldinger – The Complete Philips Sessions* (2006)

### Med ''Passport''

* *Passport* (1971)
* *Second Passport* (1972)
* *Hand Made* (1973)
* *Looking Thru* (1973)
* *Doldinger Jubilee Concert* (1974)
* *Doldinger Jubilee '75* (1975)
* *Cross-Collateral* (1975)
* *Infinity Machine* (1976)
* *Iguaçu* (1977)
* *Ataraxia* (1978) 
* *Garden Of Eden* (1978)
* *Lifelike* (1980)
* *Oceanliner* (1980)
* *Blue Tattoo* (1981)
* *Earthborn* (1982)
* *Man in the Mirror* (1983)
* *Running in Real Time* (1985)
* *Heavy Nights* (1986)
* *Talk Back* (1988)
* *Balance of Happiness* (1990)
* *Blues Roots* (1991)
* *Down to Earth* (1993)
* *Passport to Paradise* (1996)
* *Passport Control* (1997)
* *Move* (1998)
* *Passport Live* (2000)
* *Blues Roots* (2001)
* *RMX Vol.1* (2001)  
* *Back to Brazil*  (2003)
* *Passport to Morocco* (2006)
* *Passport on Stage* (2008)

## Referanser


## Eksterne lenker
*  
* 
*  Fan-side 
*  Interview in Jazzdimensions
William Forsythe

**William Forsythe** (født 7. juni 1955 i Brooklyn, New York) er en amerikansk skuespiller, kjent for å spille roller som kriminelle, politi eller militære offiserer. 

I 1991 spilte Forsythe i filmen *[[Out for Justice]]* der blant andre Steven Seagal var med. Han spilte rollen som Al Capone i TV-serien *The Untouchables*. I tillegg har Forsythe vært gjesteskuespiller på rekke TV-programmer, inkludert Tales of the Gold Monkey, Hill Street Blues, Cybill, Entourage, Shark og Las Vegas. Han har også opptrådt som vokalist i det fiktive punk rock band Pain i en episode av TV-serien CHIPS. Han spilte også i en episode av Masters of Horror som heter We All Scream for Ice Cream. Den 1. mars 2010 hadde han også gjesterolle på en episode av . Forsythe har tre døtre, Rebecca, født i 1990, Angelica, født i 1992 fra ekteskapet med modellen Melody Munyan, og en annen datter som het Chloe Merritt, født i 1993.

## Filmografi
* 2007 88 Minutes som agent Frank Parks
* 1999 Blue Streak som detektiv Hardcastle
* 1996 The Rock som spesialagent Ernest Paxton
* 1991 Stone Cold som Ice
* 1989 Dead Bang som Arthur Kressler
* 1987 Arizona junior som Evelle Snoat
* 1984 Ondt blod i Amerika som Philip «Cockeye» Stein

## Referanser


## Eksterne lenker
*
Romandie rundt 2011

**Romandie rundt 2011** var den 65. utgaven av Romandie rundt og ble arrangert fra 26. april til 1. mai i Sveits.  I tillegg til de 18 *ProTeam* var Geox-TMC og Europcar invitert. Cadel Evans vant sammenlagt, som i 2006.

## Etapper

### Tirsdag 26. april - prolog: [[Martigny]], 2,9 km ([[ITT]])

### Onsdag 27. april - 1. etappe: [[Martigny]] - [[Leysin]], 172,6 km

### Torsdag 28. april - 2. etappe: [[Romont]], 171,8 km

### Fredag 29. april - 3. etappe: [[Thierrens]] - [[Neuchâtel]], 165,7 km

### Lørdag 30. april - 4. etappe: [[Aubonne]] - [[Bougy-Villars]], 20,1 km ([[ITT]])

### Søndag 1. mai - 5. etappe: [[Champagne (Sveits)|Champagne]] - [[Genève]], 164,6 km

## Resultater

### Sammenlagt

### Ungdomskonkurransen

### Klatrekonkurransen

### Sprintkonkurransen

### Lagkonkurransen

## Eksterne lenker
*
Aage Møst

**Aage Møst** (født 29. august 1923 i Skotselv, død 19. april 2011) var en norsk journalist og idrettsleder. Allerede da han var 27 år gammel ble han valgt inn i forbundsstyret til Norges Friidrettsforbund. I 1956 ble han valgt til president i forbundet, dette vervet hadde han frem til 1965. Etter han gikk av som president fortsatte han å arbeide for forbundet frem til 1995. Aage Møst arbeidet innen Norges olympiske komite fra 1965 frem til 1995.

## Referanser


## Kilder
* dagbladet.no ''Aage Møst er død''
Barry Foster

**Barry Foster** (født 21. august 1927 i Beeston i Nottinghamshire, død 11. februar 2002) var en britisk skuespiller som spilte i en rekke film-roller.

Foster er mest kjent for hans ledende rolle som en nederlandsk detektiv i ITV-dramaserien, Van der Valk, som varte fem sesonger over en periode på tjue år fra 1972. Foster ble utdannet som skuespiller da han studerte over en periode på to år ved Central School of Speech og Drama i London, der han begynte da han var 20 år gammel, og dermed litt eldre enn de fleste andre studentene ved denne skolen. I 1972 spilte han to minneverdige roller, på hver sin side av loven. Først som den kyniske nederlandske etterforskeren Van der Valk og den andre som Bob Rusk, morderen i filmatiseringen av Alfred Hitchcocks bok Frenzy. I 1980 spilte Foster den nedlatende sjefen for britisk etterretningsvesen i BBC sin tilpasning av John le Carré sin romanen Smiley's People, der hovedrollen var besatt av Alec Guinness. 

Foster giftet seg med sanger og skuespiller Judith Shergold og han var gift med henne i 40 år. Deres døtre Miranda og Joanna er begge skuespillere, men hans sønn Jason valgte en annen yrkesretning. Etter Foster's død ble den veldedige organisasjonen The Barry Foster Memorial Appeal grunnlagt som skulle hjelpe funksjonshemmede barn og ungdom til å lettere involvere seg i teater og film. Den 11. februar 2002 døde Foster av et hjerteinfarkt mens han ble tatt hånd om ved Royal Surrey County Hospital i Guildford. Enkelte nekrologer blant annet fra BBC Online har feilaktig uttalt at hans fødselsår var i 1931. British Film Institute sin hjemmeside sier at hans fødselsår egentlig er i 1927.

## Referanser


## Eksterne lenker
*
Ammoniumperklorat

**Ammoniumperklorat** er et uorganisk salt og et kraftig oksidasjonsmiddel (ofte forkortet til AP). Ammoniumperklorat er ammoniumsaltet til perklorsyre og har kjemisk formel NH4ClO4.

Alle perklorater er kraftige oksidasjonsmidler, men ammoniumperklorat er spesielt kraftig. Det produseres i industrien ved å reagere ammoniakk med perklorsyre. Det kan også produseres ved å reagere ammoniumklorid (NH4Cl) med natriumperklorat (NaClO4) i en vannoppløsning. Denne prosessen utnytter det faktum at ammoniumperklorat har lavere løselighet i vann enn natriumklorid,og kan således felles ut av oppløsningen.

Ammoniumperklorat kan også fremstilles fra natriumklorid (NaCl) i 2 steg ved hjelp av elektrolyse. Det brukes da blydioksid (PbO2) som anode og rustfritt stål som katode i en varm og mettet vannoppløsning med natriumklorid. Spenningen mellom elektrodene skal være 6,5-7 volt. Det tilsettes natriumfluorid (NaF) til elektrolytten i en mengde på ca. 2 gram pr.liter elektrolytt. pH i elektrolytten skal være 6-6,5. Temperaturen i elektrolytten bør være mellom 40 og 60 grader C. 

I denne prosessen konverteres natriumklorid direkte over til natriumperklorat (NaClO4). Dette er bare mulig ved hjelp av blydioksid som anodemateriale. Natriumperklorat i oppløsningen konverteres deretter videre til ammoniumperklorat ved å tilsette ammoniumklorid til oppløsningen. Ammoniumperklorat felles deretter ut av oppløsningen. Natriumklorid blir tilbake i oppløsningen siden det har mye høyere oppløslighet i vann.

Ammoniumperklorat kan eksplodere spontant hvis det utsettes for sterk varme. PEPCON i USA var en stor ammoniumperklorat fabrikk som eksploderte ved et uhell.

Det største bruksområdet til ammoniumperklorat er som rakettdrivstoff. Det er brukt som oksidasjonsmiddel sammen med et brennbart stoff (som oftest aluminiumpulver) og et bindemiddel i de fleste faststoff-rakettmotorer, både til sivilt og militært bruk. Faststoff rakett boosterne til den amerikanske romfergen består av ammoniumperklorat, aluminiumpulver, jernoksid og syntetisk gummi.
Lawrence Roberts

**Lawrence Roberts** (født 21. desember 1937 i Connecticut, død 26. desember 2018) var en amerikansk informatiker.

Roberts ble utdannet ved Massachusetts Institute of Technology (MIT), hvor han fikk sin bachelorgrad i 1959, mastergrad i 1960, og Ph.D i 1963; alle gradene innenfor feltet elektroteknikk.

Roberts mottok Fyrsten av Asturias' pris for naturvitenskap og teknologi i 2002 sammen med Leonard Kleinrock, Robert Kahn og Vinton Cerf.

Roberts var formann og teknisk direktør i Caspian Networks, men forlot denne posisjonen tidlig i 2004.

## Referanser
Nitrersyre

**Nitrersyre** er en betegnelse som brukes på en blanding av konsentrert salpetersyre og svovelsyre. Denne blandingen brukes til å nitrere forskjellige stoffer, spesielt innen sprengstoffindustrien.

Salpetersyre kan opptre som en base i forhold til en annen syre (svovelsyre):

:HNO3 + 2H2SO4 –  NO2+ + H3O+ + 2HSO4–; *K* ~ 22

Nitroniumionet, NO2+, er den aktive reagenten i aromatiske nitrerings-reaksjoner. Siden salpetersyre har både syre- og baseegenskaper, kan den gjennomgå en autoprotolyse-reaksjon i likhet med vannets selv-ioniserende egenskaper.

:2HNO3 –  NO2+ + NO3– + H2O

Svovelsyrens oppgave i forbindelse med aromatisk nitrering er å fungere som en katalysator, og å binde vannmolekylene slik at ikke nitreringsprosessen stopper opp.

I for eksempel produksjon av nitroglyserin brukes det gjerne en 50/50 blanding av 90-95% konsentrert salpetersyre og 98% konsentrert svovelsyre.
Man kan også bruke den billigere 70% konsentrert salpetersyre, men da må mengdeforholdet forandres til ca. 65% svovelsyre, og utbyttet blir også lavere.
Endre Nemes

**Endre Nemes** (født 1909 i Pécsvárad, Ungarn, død 1985) var en svensk kunstner. 

Familien flyttet snart til den lille byen Iglo (i daværende nordlige Ungarn, som etter 1918 ble Tsjekkoslovakia). Senere var han bosatt i Wien og Praha. Han flyktet fra Tsjekkoslovakia før andre verdenskrigs utbrudd og havnet til slutt via Finland og Norge i Sverige. I Sverige hadde han sin første separatutstilling i 1941 i Stockholm.

Nemes var i perioden 1947&ndash;1955 forstander og en  fornyer for Valands konstskola i Göteborg. Nemes er kjent for flere store offentlige kunstverk, og var en pionér i Sverige for å utnytte emalje som offentlig kunst. Da Nemes kom til Valands konstskola, ble det innledet en ny epoke i skolens historie. I 1984 ble Nemes æresdoktor ved Göteborgs universitet.

Härryda kommune har en større samling verk av Endre Nemes, som vises i to perioder hvert år i Nemeshallen, kunsthallen i Mölnlycke kulturhus.

Et tjuetall av Nemes' tegninger, verdt omkring tre millioner kroner, ble meldt stjålet i desember 2008 fra Ystads Konstmuseum. Men måneden etter fant man igjen tegningene, hensatt i museets kjeller.

## Offentlige kunstverk av Endre Nemes
* Kunstverk i emalje på kommunehuset i Alafors
* *Zodiaken* (1950), emalj, i Västertorps skulpturpark i Stockholm
* *Marmorintarsia* (1955), på *medborgarhuset* ved Axel Dahlströms plats i Högsbo i Göteborg, *Axel-huset*
* Veggmaleri (1957–58), stucco lustro, i Härrydaskolan

## Referanser


## Litteratur
* Acke Oldenburg (red): Endre Nemes (1955)
* J-G Sjölin: Endre Nemes 1-2 (1989–91) 

## Eksterne lenker
* Om Endre Nemes i kunstnerleksikonet Amanda
* Nemes Endre Múzeum På ungarsk, lest 21. mai 2010
* Eksempel på verk av Endre Nemes På ungarsk, lest 21. mai 2010
Sun Ra

**Sun Ra**, som også har båret navnet **Herman Poole Blount** (født 22. mai 1914 i Alabama, død 30. mai 1993) var en amerikansk jazzmusiker.

Sun Ra omtales gjerne som jazzens mest mytiske og mystiske person; han påsto selv at han var ankommet til jorden fra planeten Saturn, for å bære fram sitt budskap om fred og altruisme. Sammen med andre tanker - som at det endeløse svarte universet var afroamerikanernes egentlige hjem - gjorde dette ham til «afrofuturismens far». Han var også inspirert av Nation of Islam.

Han vokste opp angivelig opp i Birmingham, Alabama og var fra 1940-tallet en del av musikklivet i Chicago. Her arbeidet han med Fletcher Henderson, Coleman Hawkins og Stuff Smith. Tidlig på 1950-tallet dannet han et eget storband, som etter hvert fikk navnet The Arkestra. The Arkestra var påvirket av bebop og av arrangører som Duke Ellington og Tadd Dameron. I begynnelsen av 1960-tallet ble det introdusert flere nye elementer: modale former, fri improvisasjon og elektronikk. Dertil også et eksplisitt afrikansk uttrykk. 

Fra 70-tallet arbeidet han også med funk og klassisk storbandjazz. Sammen med et særegent syntesizerspill og scenefremtreden, gjorde dette The Arkestras konserter til noe ganske unikt. Som solopianist viste Sun Ra påvirkning fra både Count Basie, Thelonious Monk og europeisk impresjonisme.

Sun Ra skapte også et av de første musikereide plateselskap, Saturn Records. Selskapet utga om lag 100 album.

## Diskografi
* 1957: *[[Supersonic Jazz]]*
* 1965: *[[Heliocentric Worlds 2]]*
* 1969: *[[Atlantis (album)]]*
* 1973: *[[Space Is The Place]]*

## Tekster på norsk
* Tre av hans religiøse tekster er utgitt på norsk i antologien *[[Svart Messias]]*, 2011.

## Referanser


## Eksterne lenker
* 
* 
* 
*
Afrofuturisme

**Afrofuturisme** er en idestrømning skapt av afroamerikanske miljøer i USA. Her «knyttes vitenskap, teknologi, historiefortolkning, science fiction og nyreligiøsitet sammen i en løs sammenslutning der en målsetning er å utvikle og sprenge grensene for den tradisjonelle svarte virkelighetsforståelsen.»

Eksempler på afrofuturisme er romaner av Samuel R. Delany og Octavia Butler, malerier av Jean-Michel Basquiat og fotografi av Renée Cox; i tillegg til tekster av Sun Ra og DJ Spooky.

I utstillingskatalogen til «Pathways to Unknown Worlds» gjengis Mark Dereys definisjon av afrofuturisme som «aftoamerikanske stemmer med andre historier om kultur, teknologi og det som skal komme», og det pekes på at det dominerende, hvite kulturen også har hatt hegemoni, og at afrofuturismen kan sees som en motvekt til dette.

## Tekster på norsk
* Tre av Sun Ras tekster er utgitt på norsk, med en innledning, i antologien *[[Svart Messias]]*, 2011.

## Referanser
Dag Sjøberg

**Dag Sjøberg** (født 24. januar 1961) er en norsk informatiker. 

Siden 1999 har han vært professor i software engineering (systemutvikling) ved Institutt for informatikk ved Universitetet i Oslo (UiO). Sjøberg tok hovedfag i informatikk (cand.scient.) ved UiO i 1987 og doktorgrad (PhD) i Computing Science ved Universitetet i Glasgow i 1993. Han arbeidet som systemutvikler og gruppeleder i Statistisk sentralbyrå fra 1987 til 1990. 

I 1999 etablerte Sjøberg forskningsgruppen Industriell Systemutvikling ved institutt for informatikk, UiO. Fra 2001 til 2008 var han forskningsdirektør ved Simula Research Laboratory og etablerte og ledet Avdeling for Software Engineering som ble rangert som best i verden for perioden 2004-2008 av tidsskriftet Journal of Systems and Software. 
Siden 2010 har Sjøberg vært assisterende redaktør av IEEE Transactions on Software Engineering.

Sjøberg har hovedsakelig arbeidet med forskningsmetoder og stor-skala, realistiske studier i systemutvikling. 

I sin ungdom var han lovende løper og langrennsløper.

I 2016 ble han folkevalgt for Miljøpartiet De Grønne i bydel Nordstrand. I perioden 2019−2023 er han nestleder av byutvikling-, miljø- og samferdselskomiteen.

## Bibliografi
* D.I.K. Sjøberg, A. Johnsen and J. Solberg. Quantifying the Effect of Using Kanban versus Scrum: A Case Study. IEEE Software, 29(5):47-53, September/October 2012.
* D.I.K. Sjøberg. Confronting the Myth of Rapid Obsolescence in Computing Research, Contributed Article, Communications of the ACM 53(9):62-67, 2010.
* B.C.D. Anda, D.I.K. Sjøberg and A. Mockus. Variability and Reproducibility in Software Engineering: A Study of four Companies that Developed the same System, IEEE Transactions on Software Engineering 35(3):407-429, 2009.
* D.I.K. Sjøberg, T. Dybå and M. Jørgensen. The Future of Empirical Methods in Software Engineering Research, In: Future of Software Engineering (FOSE '07), side 358-378, IEEE-CS Press, 2007.
* E. Arisholm, H.E. Gallis, T. Dybå and D.I.K. Sjøberg. Evaluating Pair Programming with Respect to System Complexity and Programmer Expertise, IEEE Transactions on Software Engineering 33(2):65-86, 2007.
* D.I.K. Sjøberg, J.E. Hannay, O. Hansen, V.B. Kampenes, A. Karahasanovic, N.K. Liborg and A.C. Rekdal. A Survey of Controlled Experiments in Software Engineering, IEEE Transactions on Software Engineering 31(9):733-753, 2005.

## Referanser


## Eksterne lenker

* Hjemmeside ved UiO
* Intervju i ACM Ubiquity
1017 Jacqueline

**1017 Jacqueline** er en hovedbelteasteroide. Den ble oppdaget 4. februar 1924 av Benjamin Jekhowsky ved Observatoire astronomique d’Alger - Bouzaréah i Alger.

## Eksterne lenker
*
Stol på ministeren

***Stol på ministeren*** – samisk/norsk/svensk/finsk film fra 1997. Regi var ved Paul-Anders Simma. I hovedrollen spiller Erik Kiviniemi.

## Handlingen
"Stol på ministeren!" er den andre samiske spillefilmen i historien. Paul-Anders Simma har tatt for seg en samisk vandrehistorie og laget en burlesk filmkomedie ut av det: Tiden er våren 1945. Tyske styrker herjer i det nordlige Finland. Den lille samiske landsbyen Sagojokk får uventet besøk av en rømt fengselsfugl, Seppo Revmark. Han reddes ut av tyskernes klør av to kvinner fra Sagojokk.

Uvisst av hvilke årsaker blir Seppo forvekslet med en minister fra hovedstaden, utsendt for å forestå gjenoppbygging av de herjede nordområdene. Seppo tar umiddelbart på seg rollen og setter i gang med stor suksess. Han gjennomfører en storstilt jordreform og lover både dette og hint. Tekstet både på nordsamisk og norsk." (sitat: NFI)

## Skuespillere
* Anna Maria Blind som Anne-Marja
* Mikkel Gaup som Ante
* Peo Grape som Evil Erkki
* Rolf Jenner som Cruel Gustu
* Erik Kiviniemi som Seppo Rävmark
* Peter Kneip som en tysk offiser.
* Soli Labbart som Thin Anna
* Esko Nikkari som en dommer
* Sara Margrethe Oskal som Marit Jaha
* Sverre Porsanger som Johan Jaha
* Wimme Saari som Jojken
* Iisko Sara som Angry Piette
* Anitta Suikkari som Mrs. Neia
* Bjørn Sundquist som Antti Neia
* Kari-Pekka Toivonen som Otto Swinskjöld

## Referanser


## Eksterne lenker
*
Meteorologiåret 1929

**Meteorologiåret 1929** er en oversikt over hendelser, prisvinnere, fødte og avdøde personer med tilknytning til meteorologi i 1929.

## Hendelser
* Januar–mars – En bølge av snø og kulde slår til mot Nord-Europa og skaper store problem for ferge- og togtrafikken. Togene i Sør-Sverige stilles inn, snøkaos i Malmö. Fergene Sassnitz-Trelleborg fryser fast i isen. Öland begraves i fem meter høye fonner, Stockholm rammes av mangel på kull og koks, innsamling av ved til fattige.
### Januar
*1. januar – Wien, Østerrike opplever med +13,2 °C sin hittil varmeste nyttårsdag siden målingene ble innledet i 1852.

### Februar
*Snødybderekord for Lund, Sverige noteres til 49 centimeter.
* 3. februar – De danske stredene har blitt fylt med pakkis, båter og fartøy er fastfrossen i den sørlige Østersjøen.
*3. februar - I Čakovec, Kroatia, Jugoslavia måles temperaturen til −35.5 °C, som er Kroatias laveste målte temperatur noensinne.
*11. februar – I Vigľaš-Pstruša i Slovakia, Tsjekkoslovakia måles temperaturen til −41.0 °C, som er Slovakias laveste målte temperatur noensinne.
* 13. februar – Den svenske statsisbryteren har forulykket og skadet roret. Når alle tre svenske isbrytere er ubrukbare, benyttes panserskipet *[[Drottning Victoria (panserskip)|Drottning Victoria]]* som isbryter.

### Mars
*Mars – Isen på Østersjøen og Kattegatt begynner å lette i slutten av måneden, den sovjetiske isbryteren Lenin befrir handelsfartøy.
### April
*April – Med middeltemperaturen −11,4 °C får Šihččajávri Norges kaldeste aprilmåned noensinne.
*5. april – En tornado dreper seks personer i Minnesota, USA.
*11. april – 5,27 tommer regn faller på 24 timer i Lynd, i Minnesota, USA.
*30. april-1. mai – Sein snø dynger ned over Dalsland, Sverige i løpet av natten, og kommende dag får Bäckefors et nysnødekke på 56 centimeter.

### Mai
*1. mai – Sosialister og kommunister innstiller førstemaidemonstrasjonene i Stockholm som følge av det kolossale snøslapset.
*26. mai – En tornado herjer i Minnesota, USA og forårsaker skader på bondegårdene for 100 000 amerikanske dollar.
### Juni
*25. juni – Det rapporteres at midtsommeren 1929 i Sverige hadde to dagers stritt regn, kulde og storm. Göteborg og deler av Skåne setter ny nedbørsrekord.
### Juli
*8. juli – En voldsom storm herjer Midt-Sverige. Døgnnedbøren er like stor som for en normal måned.

### September
*25. september – 5,22 tommer nedbør faller over Willmar i Minnesota, USA.
### Oktober
*15. oktober – En orkanliknende storm fører til alvorlige skader i Midt-Sverige, spesielt i Gästrikland.
### Desember
*I Nord-Norge noteres enkelte steder gjennomsnittsvarmerekord for måneden med 6,2 °C over det normale.
*Ved flere målestasjoner i Norrland, Sverige noteres den varmeste desembermåneden noensinne. Også på mange hold i Svealand er det veldig mildt.
### Ukjent dato
*Måling av nedbøren i Målilla, Sverige starter.

## Dødsfall

## Fødsler

## Referanser


## Eksterne lenker
*
Same Ællin

***Same Ællin*** – norsk film fra 1971. Regi var ved Titus Vibe-Müller. Same Ællin betyr «samenes liv» på norsk. Filmen er en videreføring av Per Høst sin tidligere film *[[Same Jakki]]* (1957). Same Ællin følger historien om samene frem til den moderne tiden, og ser blant annet på mekaniseringen av reindriften.

## Eksterne lenker
*
Meteorologiåret 1930

**Meteorologiåret 1930** er en oversikt over hendelser, prisvinnere, fødte og avdøde personer med tilknytning til meteorologi i 1930.

## Hendelser
### Januar
* I Sverige opplever Norrland en rekordvarm januarmåned.
### Mai
*27. mai – Tornado i Minnesota, USA forårsaker togavsporing.
### Juni
*5. juni – Styrtregn rammer Waseca i Minnesota, USA.
*13. juni – En tornado forårsaker skader i Minnesota, USA.
*29. juni – En varmebølge herjer i Minnesota, USA.
### August
* En nedbørsmengde på 273 millimeter faller over Lundås, Sverige, som er månedsnedbørsrekord for Uppland.

### Ukjent dato
*Måling av vannstanden i Dellensjøene i Sverige starter.

## Fødsler

## Dødsfall
*2. eller 3. november – Alfred Wegener, tysk meteorolog og geofysiker (født 1880)

## Referanser


## Eksterne lenker
*
Same Jakki

***Same Jakki*** er en norsk film fra 1957. Regi var ved Per Høst. I hovedrollen spiller Karen Anna Logje.

## Handlingen
En fargerik skildring av samefolkets kamp mot en mektig natur. Handlingen utspilles mot et panorama av skiftende scenerier fra en forunderlig landsdel som hittil har vært en ukjent verden for størstedelen av Norges befolkning – med en story som er bygget på virkelige tildragelser fra samenes liv. Hovedrollen har naturen selv i sin skiftende mangfoldighet. De øvrige rollene spilles av samer.

## Eksterne lenker
*
Meteorologiåret 1931

**Meteorologiåret 1931** er en oversikt over hendelser, prisvinnere, fødte og avdøde personer med tilknytning til meteorologi i 1931.

## Hendelser
### Februar
*1. februar – En varmebølge rammer Minnesota, USA.
### April
*9. april – Flere sandstormer herjer i Saint Paul i Minnesota, USA.
*12. april – Julitemepraturer råder i Beardsley i det vestlige sentrale Minnesota, USA.
### Mai
*21. mai – 93,0 millimeter nedbør faller over Öxabäck, Sverige, noe som er ny svensk døgnsnedbørsrekord for måneden.

### Juni
*24. juni – Sverige opplever en veldig kald midtsommer.

### Juli
* 9. juli – Sør-Sverige rammes av en orkan, som feller 1,3 millioner trær i Kalmar län.
### August
* 12. august – Elven Yangtze i Kina svømmer over, og 23 millioner mennesker evakueres fra sine hjem.

### Oktober
*27. oktober – Stormer slår til mot Duluthområdet i Minnesota, USA.

### November
*November – Bjørnøya og Svalbards flyplass får sin varmeste novembermåned noensinne med middeltemperaturer på 1,2 °C og −1,6 °C.
*16. november – En tornado herjer i Minnesota, USA.

### Desember
*25. desember – En kaldfront med torden og hagl passerer Stockholm, Sverige på juledagen.

## Fødsler

## Dødsfall

## Referanser


## Eksterne lenker
*
Storhamar Supporter Union

**Storhamar Supporter Union** forkortet «SSU» er en supporterklubb for Storhamar Hockey og ble stiftet 25. november 2001, som en følge av at den gamle supporterklubben (Storhamar supporterforening) mer eller mindre var uten aktivitet siden slutten av 1990-årene. Supporterklubben er en interesseorganisasjon for alle som definerer seg selv som Storhamar-supportere. SSU arbeider for å ivareta supporternes interesser i forhold til klubben.

Supporterklubben er en uavhengig organisasjon, men samarbeider med Storhamar Hockey.

Storhamar Supporter Unions mest tradisjonelle rivaler er Klanen, Nordre Sving Supporterklubb og Blue Warriors. De tette kampene og derbyet mellom Storhamar og Vålerenga på 1980 til tidlig 2000 gjør at disse to supporterklubbene ser på hverandre som erkerivaler.

SSU utga en av Norges lengstlevende fanziner, og daverendes eneste rene hockeyfanzine; Køllebladet.

## Andre supporterklubben innen ishockey
* Skauen 
* Roughnecks
* Blue Warriors
* Klanen
* Vikingssupport
* Patriotene
* Kjernen
* Red Beavers
* Pøkkhaugen

## Eksterne lenker
* Supporter Union
Nico Ihle

**Nico Ihle** (født 2. desember 1985 i Karl-Marx-Stadt (nåværende Chemnitz) i Sachsen) er en tysk skøyteløper som representerte hjemlandet i vinter-OL 2010 i Vancouver.

## Personlige rekorder
Oppdatert pr 20. april 2011

## Meritter
### Internasjonale mesterskap

Olympiske leker (Vinter) deltatt i ett OL (ved 2 konkurranser)
:* Vancouver 2010 på 500m og 1000m.
::* beste resultat 18.-plass på 500m i Vancouver 2010.

Sprint-VM på skøyter (deltatt 4 ganger)
:* Heerenveen 2008, Moskva 2009 og Obihiro 2010, Heerenveen 2011.
::* beste resultat 10.-plass sammenlagt i Heerenveen 2011.

Enkeltdistanse-VM på skøyter deltatt i 2 VM (ved 3 konkurranser)
:* Nagano 2008 på 500m, Inzell 2011 på 500m og 1000m.
::* beste resultat 13.-plass 500m i Inzell 2011.

Junior-VM på skøyter deltatt i ett VM (ved 2 konkurranser)
:* Seinäjoki 2005 i sammenlagt og på lagtempo.
::* beste resultat 8.-plass på lagtempo og individuelt 18.-plass sammenlagt, begge i Seinäjoki 2005.

### Sammenlagt i [[Verdenscupen på skøyter|verdenscupen]]
Oppdatert etter sesongen 2010/11

## Referanser




## Eksterne lenker
* 
*  Offisiell hjemmeside sammen med bror Denny Ihle.
*  Nico Ihle på det tyske olympiske forbund.
*  Nico Ihle på Jakub Majerski's Speedskating database (Adelskalender distanser og sammenlagt)
*  Nico Ihle på ISU sine nettsider. (distanseresultater)
*  Nico Ihle på SpeedskatingResults.com (personlige rekorder og resultater)
*  Nico Ihle på The-Sports.org (mesterskapsresultater)
*  Nico Ihle  på SportNavigator.nl (personlige rekorder og info)
*  Profil på Sportal.de (OL 2010)
*  Nico Ihle på EffeSport.nl (noen resultater, ikke komplett)
* 
* 
;Bilder
*  Bilder på SpeedSkatingPhotos.info/DesgPhoto.com
Meteorologiåret 1932

**Meteorologiåret 1932** er en oversikt over hendelser, prisvinnere, fødte og avdøde personer med tilknytning til meteorologi i 1932.

## Hendelser
### Januar
*10. januar – En storm i Jämtland, Sverige ødelegger den nybygde Sylstasjonen.
*15. januar – En snøstorm herjer i Los Angeles i California, USA.
### Februar
*Februar – Vasaloppet avlyses på grunn av snømangel.
*4.-15. februar – Vinter-OL 1932 i Lake Placid, New York, USA afgöras under lite vinterlige forhold.
*11. februar – Det er snøstorm i Mizpah i Minnesota, USA, der det måles 13 tommer snø.

### Mai
*31. mai – En varmebølge rammer Minnesota, USA.
### Juni
*2.-4. juni – Snøfall med 1 meter snø som ligger igjen i det sørlige Svenska Lappland, Sverige.
### Juli
*9. juli – En tornado i Minnesota, USA forårsaker skader for 500 000 amerikankse dollar.
### August
*Værstasjonen Fanaråken, Sogn og Fjordane tas i bruk.
### Oktober
*1. oktober - Regina i Saskatchewan, Canada opplever sin varmeste oktoberdag noensinne da måleren viser +31,1 °C.

### Desember
*Desember – Haparanda, Sverige opplever sin nest mildeste desembermåned noensinne etter rekorden i 1929
*25. desember – Sverige opplever en typisk «grønn jul».
*26. desember – Umeå, Sverige får en veldig mild annendag jul med +9 °C.

### Ukjent dato
*Stormsignalmasten i Stavanger, Norge flyttes til Varnergtårnet.
*Det andre polaråret begynner.

## Fødsler

## Dødsfall

## Referanser


## Eksterne lenker
*
1018 Arnolda

**1018 Arnolda** er en hovedbelteasteroide. Den ble oppdaget 3. mars 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
Jose M. Lopez

**Jose M. Lopez** (født 10. juli 1910 i Santiago Ihuitlán Plumas i delstaten Oaxaca i Mexico, død 16. mai 2005 i San Antonio i Texas) var en soldat i det amerikanske militæret som ble tildelt USAs høyeste militære dekorasjon, Medal of Honor, for tapperhet i krig for hans heroiske handlinger under Ardennerslaget, der han egenhendig slo tilbake et tysk infanteriangrep og drepte minst 100 fiendtlige soldater.

Lopez ble oppdratt av sin mor Candida Lopez i Santiago Ihuitlán, Oaxaca i Mexico. Som ung gutt hjalp han ofte moren sin med å selge klær som hun hadde produsert selv, som syerske. Imidlertid var hans tid med sin mor meget kort på grunn av tuberkulose som tok livet henne da Lopez bare var åtte år gammel. Lopez flyttet deretter til byen Brownsville i Texas for å bo sammen med sin onkels familie. Mens han bodde der ble han interessert i boksing og deltok i mange boksekamper.

Lopez var på vei til California fra Hawaii den 7. desember 1941, da han fikk vite om det japanske angrepet på den amerikanske marinebasen Pearl Harbor. Da han ankom Los Angeles, mente myndighetene at han var japansk, og han ble tvunget til å bevise det motsatte. Lopez reiste tilbake til Brownsville og, i 1942, giftet han seg med Emilia Herrera. Det samme året flyttet han til San Antonio der han vervet seg til US Army. Lopez ble først sendt til Fort Sam Houston i Texas, og deretter til Camp Roberts i California, der han fikk sin grunnleggende militære opplæring. Etter at den militære treningen var ferdig ble han sendt til Frankrike der han deltok i flere kamphandlinger og visste slik tapperhet i krig at han ble nominert til den prestisjetunge utmerkelsen Medal of Honor.

Lopez fikk en begeistret mottakelse da skipet hans kom frem til New York City, og han ble møtt av New Yorks ordfører Fiorello La Guardia. Under et besøk i Mexico by, ble han møtt av presidenten i Mexico, Manuel Ávila Camacho, og han ble tildelt Mexicos høyeste militære utmerkelse, la Condecoración del Merito Militar. Ved utbruddet av Korea-krigen i 1950, ble Lopez igjen beordret til å tjenestegjøre for landet sitt og uten å nøle var han forberedt på å gjøre det, helt til president Harry S. Truman, hørte om saken og gjorde at Lopez kunne forbli i USA. Jose døde i mai 2005 da han var 95 år gammel, et år etter hans kone, de var sammen i 62 år.

## Referanser
Vicente Ferrer Moncho

**Vicente Ferrer Moncho** (1920–2009) var en anerkjent spansk filantrop og katolsk prest.
## Liv og virke
I sin ungdom var Ferrer radikal og var medlem av Partido Obrero de Unificación Marxista. Han deltok den spanske borgerkrigen på republikansk side og kjempet i slaget ved Ebro i 1938. Etter Catalonias fall og den republikanske hærens tilbaketrekking, kom han til Frankrike, der han ble internert.

Ferrer ble medlem av den katolske jesuittordenen i 1944.

I 1952 kom han til India. Hans første kontakt med India gjorde et varig inntrykk på ham, og fra det øyeblikket viet han hele sitt liv til å arbeide for å utrydde lidelsene til de fattigste menneskene i landet. Litt etter litt utviklet Vicente Ferrer en filosofi primært fokusert på ideen om at livet, som en handling, ikke er blottet for åndelig innhold, men er det mest åndelige en person kan gjøre. I denne forstand vokste paradokset mellom bønnens mann og handlingens mann, og endelig forstod han at i lys av den store mengden elendighet som omringet ham, måtte han konsentrere seg å arbeide for å bygge en bedre verden basert på god handling, den eneste han anså det ikke kunne tviles på.

Fra begynnelsen av arbeidet vakte han stor sympati blant de indiske bøndene, men ikke blant de herskende økonomiske og politiske klassene, som så på arbeidet hans som en trussel. Den 27. april 1968 fikk de ordre om å utvise ham fra landet. Dette utløste en sterk mobilisering med mer enn 30,000 bønder, støttet av intellektuelle og en del av den indiske politiske og religiøse eliten, som marsjerte 250 km fra Manmad til Bombay for å protestere mot utvisningsordren. Statsminister i India, Indira Gandhi, meklet i konflikten og utarbeidet et telegram som satte en stopper for spenningen og også betydde anerkjennelse av misjonærens arbeid: *«Fader Vicente Ferrer skal reise til utlandet på en kort ferie og vil bli ønsket velkommen tilbake i India».* Tre måneder senere, takket være støtten fra Indira Gandhi, fikk han visum igjen og slo seg ned i Anantapur (Andhra Pradesh), et av de tørreste og fattigste områdene i India.

Han forlot i 1970 slutt jesuittordenen og ble laisert - ble løst fra den prestelige stand - , men fortsatte sitt humanitære arbeid for å hjelNoen måneder etter at han trådte ut av jesuittordenen giftet han seg med den engelske journalisten Anne Perry. Sammen opprettet de organisasjonen *Rural Development Trust*.

Ferrer tilbrakte store deler av sitt liv med å hjelpe fattige mennesker gjennom misjonen han stiftet i Sør-India. Han grunnla Rural Development Trust, som drev skoler, helsestasjoner og andre hjelpeprosjekter. Stiftelsen skiftet senere navn til Vicente Ferrer Foundation.
Den gjennomfører humanitære prosjekter i den indiske delstaten Andhra Pradesh, med programmer som hjelper 2,5 millioner fattige mennesker. Flere av disse er av lav kaste eller er kasteløse. 

I 1998 ble Ferrer tildelt utmerkelsen Fyrsten av Asturias' pris for enighet.

## Referanser


## Eksterne lenker
* Om Vicente Ferrer , fra Fundación Principe de Asturias
José Hierro

**José Hierro** (1922–2002) var en kjent spansk poet og dikter. 

Han ble noen ganger kalt Pepe Hierro på folkemunne. Hierro tilhører den såkalte etterkrigstidens generasjon, som nesten utelukkende skriver rotløs og eksistensiell poesi. Hierro skrev for flere magasiner og aviser, blant annet de kjente Espadaña og Garcilaso. Hierro ble tildelt mange æresbevisninger og utmerkelser. I 1981 var han den første til å motta Fyrsten av Asturias' pris for litteratur og i 1998 ble han tildelt Cervantes-prisen. I 1999 mottok han Aristeion-prisen for verket Cuadeno de Neuva York som ble oversatt til engelsk av Claus Bech.

## Referanser
Wolfgang Haffner (jazztrommeslager)

**Wolfgang Haffner** (født 7. desember 1965) er en  tysk jazztrommeslager med en svært omfangsrik diskografi.

## Diskografi
* 2009 – *Round Silence*
* 2008 – *Acoustic Shapes*
* 2006 – *Abracadabra: Celebrating Klaus Doldinger* (med Roberto di Gioia & Dieter Ilg)
* 2006 – *Shapes* (produsert med Nils Landgren)
* 2004 – *ZOOMING*
* 2004 – *Funky Abba* (med Nils Landgren)
* 2003 – *Music For Jazz Orchestra* (med Albert Mangelsdorff and the NDR-Big-Band)
* 2002 – *Live & Real*
* 2002 – *Grapevine* (med Metro)
* 2002 – *When The Angels Swing* (med« No Angels»)
* 2001 – *Urban Life*
* 2000 – The German Jazz Masters *[[Old Friends]]*
* 2000 – *Metrocafe* (med Metro)
* 2000 – *Swing Low Sweet Clarinet* (med Eddie Daniels og *hr-Big-Band*)
* 1999 – *Love* (med Till Brönner)
* 1999 – *Music*
* 1998 – *Zappelbude* (med Roberto Di Gioia)
* 1998 – *Celtic Moon* (med Miller Anderson)
* 1997 – *All the April Snow* (med Peter Bolte)
* 1997 – *Back Home*
* 1996 – *Beautiful Love* (med Eddie Daniels)
* 1996 – *One Kiss* (med Carmen Cuesta)
* 1995 – *Tree People* (med Metro)
* 1994 – *Metro* (med Metro)
* 1992 – *Movin‘ On*
* 1990 – *Balance of Happiness* (med Klaus Doldingers Passport)
* 1987 – *Al Cohn meets Al Porcino* (med Al Cohn)

## Referanser


## Eksterne lenker
*
Nélida Piñón

**Nélida Piñón** (født 3. mai 1937 i Rio de Janeiro, død 17. desember 2022 i Lisboa) var en brasiliansk forfatter og skribent av spanske innvandrere. 

Hennes første roman Guia-Mapa de Gabriel Arcanjo (The Guidebook of Gabriel Arcanjo), skrevet i 1961 som omhandler en protagonist som diskuterer kristen lære med sin egen skytsengel. På 1970-tallet ble hun kjent for hennes erotiske romaner som ble publisert i 1977. Piñón er tidligere president i Academia Brasileira de Letras. Hun ble tildelt Fyrsten av Asturias' pris for litteratur i 2005.

## Referanser


## Eksterne lenker
* 
*
August Lange

**Christian August Manthey Lange** (født 28. april 1907 i Kristiania, død 6. august 1970) var en norsk skolemann, motstandsmann under andre verdenskrig og forfatter av flere skoleverk.

## Liv og virke
August Lange var sønn av Bertha f. Manthey og vinneren av Nobels fredspris 1921 Christian Lous Lange. Han var yngst av fem barn (bror av bl.a. Halvard Lange og Carl Viggo Lange). Lange tok examen artium i 1923 og meldte seg ut av statskirken i 1924. 

I 1933 ble han cand.philol. i historie på en avhandling om sin oldefar, riksarkivar Christian C.A. Lange. I 1934-1941 var han lektor ved Vahl skole. 

I 1941 ble han arrestert av tyskerne for illegalt arbeid og ble sendt til Grini og senere til Sachsenhausen i Tyskland, hvor han ble befridd med De hvite bussene våren 1945.

I 1946 fikk Lange stillingen som kultur- og presseattaché ved den norske ambassaden i Moskva. I 1948 ble han ansatt  ved Oslo offentlige lærerskole. Fra 1950 var han med i kretsen rundt Karl Evang og Sigurd Evensmo som startet avisen *[[Orientering (avis)|Orientering]]*. Lange var i en periode styreleder i avisa. 

I  1953 ble han rektor ved Hamar lærerskole, etter at særloven «Lex Lange» var vedtatt av Stortinget; Lange var humanetiker, og offentlige skoleledere måtte være medlemmer av Den norske kirke. I 1958 ble han rektor ved Statens lærerskoleklasser og i 1962 universitetslektor i historie, også en tid lærer ved Norsk Forsøksgymnas, som han medvirket til å starte i 1967.

## Bibliografi
* 
* 
* 
* 
* 
* 
* 
;Oversettelser
* 

## Referanser
Vincent Stoltenberg Lerche

**Vincent Stoltenberg Lerche** (1837–1892) var en norsk maler og forfatter. Han brukte selv ofte navnetrekket *Vinc. St. Lerche*.

## Familie
Han var sønn av skipsreder Vincent Stoltenberg Lerche (1809–1994) og Jane Matthew Døderlein (1804–1860). Faren giftet seg på nytt etter morens død, og blant hans fem yngre halvsøstre var Norges første kvinnelige teolog, Valborg Lerche.

## Kunstnerisk virksomhet
Lerche er særlig kjent som arkitekturmaler samt for malerier og illustrasjoner som viser humoristiske scener. Han var utdannet i Düsseldorf og fikk blant annet undervisning av Hans Gude. Han var en av kunstnerne som illustrerte Asbjørnsen og Moes *Norske Folke- og Huldre-Eventyr i Udvalg* som ble utgitt i 1879, og som senere har blitt utgitt på nytt en rekke ganger.

Lerche har levert flere skisser og tegninger til det svenske *[[Ny Illustrerad Tidning]]*, hvor han var medarbeider. Han skrev også flere bøker som han selv illustrerte. Også som forfatter utviste han sans for hverdagslivets komikk. Boken *Med Blyanten. Löse Blade af en Malers Skizzeböger. Ny samling* er en samling reiseskildringer og humoresker fra inn- og utland som ifølge forfatterens eget etterord er nedtegnet i Düsseldorf i 1874. Den første "skissen" i denne boken bærer tittelen *Studentertog og Kunstnerfarter*, og innledes slik:

Lerches hang til å gjøre seg morsom på sine medmenneskers bekostning sees både i bilder og bøker fra hans hånd. I *Med Blyanten* skriver han for eksempel, i kapittelet "Fra Düsseldorf til Nordkap":

## Bibliografi (utvalg)
* *Med Blyanten. Löse Blade af en Malers Skizzeböger– J.W. Cappelens Forlag, Kristiania, 1873* 
**Med Blyanten. Löse Blade af en Malers Skizzeböger. Ny Samling* – J.W. Cappelens Forlag, Kristiania, 1874
* *Små billeder for store börn*, Forlagt af den Norske Forlagsforening/M. Koch's Art. Anstalt, Düsseldorf, 1875
**Små billeder for store börn*, Ny Samling. Forlagt af den Norske Forlagsforening/M. Koch's Art. Anstalt, Düsseldorf, 1879
* *Fra det gamle Hiørneskab. Skisser fra en Smaaby i Firtiaarene* – Kristiania, 1893

## Referanser


## Eksterne lenker
* 
* NBL-om Lerche
* Maleriet ''Barnedåb'' (1870) vist og beskrevet på Lillehammer Kunstmuseums nettsider 
* [Maleriet ''Det diskuteres'' (1884) på auksjonshuset Blomqvists nettsider](https://www.blomqvist.no/Klassisk-auksjon/Jubileums-Auksjon-1870-2010/Det-diskuteres/(sort)//(desc)) 
* Maleriet ''A Lapp family cooking dinner in a goahti'' (1879) på auksjonshuset Christies' nettsider
1022 Olympiada

**1022 Olympiada** er en hovedbelteasteroide. Den ble oppdaget 23. juni 1924 av Vladimir Aleksandrovitsj Albitskij ved Crimean Astrophysical Observatory i Simeiz på Krimhalvøya.

## Eksterne lenker
*
1023 Thomana

**1023 Thomana** er en hovedbelteasteroide. Den ble oppdaget 25. juni 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
1024 Hale

**1024 Hale** er en hovedbelteasteroide. Den ble oppdaget 2. desember 1923 av George Van Biesbroeck ved Yerkes Observatory i Williams Bay.

## Eksterne lenker
*
Günter Sommer

**Günter «Baby» Sommer** (født 25. august 1943 i Dresden) er en tysk jazztrommeslager.

Han studerte musikk på Høgskolen for musikk i Dresden. Han ble raskt kjent i Øst-Tyskland. Han er med i den såkalte European free jazz avantgarde bevegelsen. Sammen med Conny Bauer og Peter Kowald hadde han en trio. Nå er han ansatt som professor i slagverk i Dresden.

## Diskografi
* *G.Sommer* solo **Hörmusik** FMP records (1979)
* *Peter Brötzmann / Albert Mangelsdorff / Günter «Baby» Sommer* **PICA PICA** *FMP Records* (1984)
* *G.Sommer* med Günter Grass **Es war eimal ein Land**  (1987)
* Cecil Taylor & Günter Sommer *[[Riobec]]* (1988)
* *Hans Günther Wauer [[Theo Jörgensmann]] Günter «Baby» Sommer*  **Merseburger Begegnung** kip records (1994)
* *G.Sommer* **Sächsische Schatulle** Intakt records (1998)
* *[[Percussion Summit]]*
* *[[Clarinet Summit]]*

## Utmerkelser
* 1985: *Kunstpreis der DDR*
* 2002: *Kunstpreis der Großen Kreisstadt Radebeul*
* 2011: *Kunstpreis der Landeshauptstadt Dresden*

## Referanser


## Eksterne lenker
* 
* 
* 
*  FMP releases
Autoreg

**Autoreg** er Statens vegvesens nettbaserte løsning for kjøretøyregistrering. Ved å benytte dette systemet kan bilforhandlere registrere nye og brukte biler uten å møte opp på en trafikkstasjon. Systemet ble tatt i bruk for nyregistrering i 2001 og for omregistrering i 2006.

Biler som skal registreres via Autoreg må være type-godkjent eller enkelt-godkjent. Alle nødvendige avgifter må også være på konto hos Tolletaten før omregistreringen kan skje. Per 2007 var det bare DnB NOR som hadde online-system for slik betaling. 

Autoreg ble i 2005 nominert til Rosingprisen i kategorien eNorge.

I 2007 var det ca 900 bilforhandlere som benyttet systemet ved nybilregistrering av personbiler, og 200–250 forhandlere som benyttet det til omregistrering. Det året ble 70 prosent av alle nyregistreringer gjort med Autoreg, mens bare 4 prosent av omregistreringen ble gjort med systemet.

I april 2011 ble det åpnet for registrering også av elbiler gjennom Autoreg.

## Referanser
Vagos Open Air

**Vagos Open Air** er en metal-festival som har blitt avholdt årlig i Calvão, Vagos, Portugal, siden 2009. Den er organisert av Ophiusa Eventos og Prime Artists firms. I starten var Vagos Open Air en liten konsert som het Rock in Ria, med kun noen få portugisiske og internasjonale band, men har siden 2009 utviklet seg til å bli en fullverdig internasjonal musikkfestival

## Program
## (2009–2010)

## Eksterne lenker
*
Kohnen forskningsstasjon

**Kohnen-Station** er en tysk, sommerbemannet forskningsstasjon i Antarktis, beliggende i Dronning Maud Land. Den kan innkvartere 20 personer. Stasjonen er oppkalt etter den tyske geofysikeren Heinz Kohnen (1938–1997), som i en årrekke var logistikkansvarlig i Alfred Wegener-instituttet.

Stasjonen åpnet 11. januar 2001, 757 kilometer sørøst for Neumayer III og 2892 moh. Neumayer III, som ligger på Ekströmisen, besørger logistisk og administrativ støtte til Kohnen. Bygningene står på stålben og kan jekkes opp etter hvert som snødybden øker. Stasjonen inneholder et radiorom, messe, kjøkken, bad, to soverom, lager, verksted, en snøsmelter og en kraftstasjon på 100&nbsp;kW. En sledekonvoy kommer med forsyninger til basen to ganger i året, en travers som tar 9 til 14 dager å gjennomføre.

Kohnen er logistikkvarter for iskjerneprosjektet EPICA (European Project for Ice Coring in Antarctica). Det har også bli boret en iskjerne ved Kohnen.

## Referanser


## Eksterne lenker
* 
* Project EPICA
Alfred Ritscher

**Alfred Ritscher** (1879–1963) var en tysk polarutforsker og marineoffiser. Som kaptein i den tyske marine ledet han den tyske antarktisekspedisjonen 1938–39. Ekspedisjonen kartla store deler av Dronning Maud Land som ble navngitt Neuschwabenland. Han deltok i første og andre verdenskrig.

Ritschertind og Ritscherflya i Dronning Maud Land er oppkalt etter ham.

Han var gift med en jødisk kvinne, men valgte å skille seg fra henne etter at nazistene tok makten slik at hans karriere i tyske krigsdepartementet ikke skulle bli skadelidende.

## Referanser
Willy Oftedals Ærespris

**Willy Oftedals Ærespris** blir delt ut av Rock Mot Rus og organisasjonen Rock Mot Rus-Venner hvert år. 

Prisen består av en bronsestatuett, 5&nbsp;000 kroner og et diplom. Prisen blir delt ut under Rock Mot Rus-festivalen på Andenes i Nordland. 

Prisen ble delt ut for første gang i 2011, til minne om Willy Oftedal som var festivalsjef og primus motor i Rock Mot Rus.  

## Prisvinnere
* 2011: Reidulf Solbakken, Harstad, Radio Harstad.
* 2012: Tore Arholm Tobiassen, Stavanger, grunnlegger av Xplosif Hiphop Festival
* 2013: Tonje Unstad, Liland, låtskrivermentor
* 2014: Tore Mathisen Grøtte, Alta, lærer og festivalgründer
* 2015: Trond Lind-Hansen, Andenes, lærer og rockegudfar
* 2016: Per Inge Olsen, Nesseby, Rockebussgründer
* 2017: Øystein Bjørstad Lindbeck, Sortland, Sortland Rockeklubb
* 2018: Roy-Arne Westermann, Kjøpsvik, Ildsjel og rockepappa
* 2019: Atle Borgeteien, Oslo, Stovner Rockefabrikk
* 2020: Siv Janna Glømmi, Oslo, Hamna Fritidsklubb, rockegudmor
* 2021: LOUD!, Oslo
* 2022: Agnete Mangnes Kirkevaag, Ungdommens Rockeklubb Odal, Nord-Odal
* 2023: Camilla Kjellbakk Andersen, UK Skippy, Steigen
* 2024: Ole Laurits Mosseby, Halden
* 2025: Barnevænnlig, Bodø

## Referanser


## Eksterne lenker
*
1026 Ingrid

**1026 Ingrid** er en hovedbelteasteroide og går i bane innenfor asteroidefamilien Flora. Den ble oppdaget 13. august 1923 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Referanser


## Eksterne lenker
*
1028 Lydina

**1028 Lydina** er en asteroide i det ytre av hovedbeltet. Den ble oppdaget 6. november 1923 av Vladimir Aleksandrovitsj Albitskij ved Crimean Astrophysical Observatory i Simeiz på Krimhalvøya.

## Eksterne lenker
*
1029 La Plata

**1029 La Plata** er en hovedbelteasteroide og går i bane innenfor asteroidefamilien Koronis. Den ble oppdaget 28. april 1924 av Juan Hartmann ved La Plata Astronomical Observatory i La Plata.

## Referanser


## Eksterne lenker
*